पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण को रोकने के लिए पंजाब सरकार ने रविवार को पाबंदियां बढ़ाते हुुए जरूरी सामान के अलावा सभी दुकानेंं बंद रखने के निर्देश जारी किए थे, इसके बावजूद सोमवार को शहर के कई बाजारों में दुकानदारों ने दुकानें खोल ली। इसका पता चलते ही अधिकारियों ने पुलिस को तुरंत दुकानें बंद करवाने के आदेश दिए, जिसके बाद पुलिस ने पुतलीघर, हाल गेट, इस्मालाबाद, हाथी गेट, बेरी गेट, हाल गेट, लाॅरेंस रोड, रणजीत एवेन्यू समेत कई इलाकों में खुली दुकानों को बंद करवाया।
नई पाबंदियों को लागू करवाने के लिए पुलिस अिधकारियों ने छेहर्टा बाजार के दुकानदारों से रविवार को देररात बैठक की थी, लेकिन यह बैठक बिना नतीजे के ही खत्म हो गई। इसके बाद सोमवार सुबह दुकानदारों ने दुकानें खोल दी। इसलिए पुलिस अिधकारियों ने करीब 12 बजे दल-बल के साथ पहुंचकर दुकानों को बंद करवा दिया। दूसरी तरफ आवाजाही को प्रभािवत करने के लिए पुलिस की ओर से सोमवार सुबह ही सड़कों पर बैरिकेड कर दी गई थी, लेकिन वाहन चालक सर्विस लाइन से होकर गाड़ियां गुजारते रहे। हालांकि कई वाहन चालकों के पुलिस ने चालान भी काटे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn